বু-স্তোন-রিন-ছেন-গ্রুব

**বু-স্তোন-রিন-ছেন-গ্রুব** () (১২৯০-১৩৬৪) তিব্বতী বৌদ্ধধর্মসাধক ও ঝ্বা-লু বৌদ্ধবিহারের একাদশ প্রধান ছিলেন। তিনি তিব্বতের ইতিহাসের একজন বিখ্যাত ঐতিহাসিক ও বৌদ্ধ পণ্ডিত ছিলেন।

## জন্ম
বু-স্তোন-রিন-ছেন-গ্রুব ১২৯০ খ্রিষ্টাব্দে *খ্রো-ফু* অঞ্চলে অবস্থিত *শাদ-স্মাদ-স্গোম-গ্নাস* বৌদ্ধবিহারে বসবাসকারী এক লামা পরিবারে জন্মগ্রহণ করেন। তার পিতা ব্রাগ-স্তোন-র্গ্যাল-ব্ত্শান-দ্পাল-ব্জাং () ও মাতা ব্সোদ-নাম্স-'বুম () দুজনেই ছিলেন র্ন্যিং-মা সাধক।

## শিক্ষা
বু-স্তোন-রিন-ছেন-গ্রুব পাঁচ বছর বয়স থেকে তার মাতার নিকট শিক্ষালাভ করতে থাকেন। তিনি র্গ্যাম-সেং () নামক এক বৌদ্ধ ভিক্ষুর নিকট গণিতশাস্ত্র এবং তার পিতামহ র্ন্যিং-মা সাধক ৎশুল-খ্রিম্স-দ্পাল-ব্জাংয়ের () নিকট গুহ্যসমাজতন্ত্র ও অতিযোগ সম্বন্ধে শিক্ষালাভ করেন। আঠারো বছর বয়সে তিনি রিন-ছেন-সেং-গে () এবং দ্গে-ব্শেস-নাম্স-ম্গোন () নামক দুই বৌদ্ধ ভিক্ষুর নিকট ভিক্ষুর শপথ নেন। রিন-ছেন-সেং-গে তাকে চক্রসম্বর, যমান্তক, ভৈরব, বজ্রপাণি, বিদারণ, অমিতায়ুস, মহামুদ্রা, মহাকারুণিকা প্রভৃতি তন্ত্র এবং দ্গে-ব্শেস-নাম্স-ম্গোন তাকে প্রজ্ঞাপারমিতা, বিনয় ও উপদেশবর্গ প্রভৃতি সম্বন্ধে শিক্ষালাভ করেন। বু-স্তোন-রিন-ছেন-গ্রুব পঞ্চবিংশতিসহস্রিকালোক, যোগাচারভূমি, মহাযানসংগ্রহ, অভিধর্মসমুচ্চয়, প্রমাণসমুচ্চয়, প্রমাণবিনিশ্চয় প্রভৃতি চিরায়ত সংস্কৃত গ্রন্থগুলি সম্বন্ধে গভীর ভাবে অধ্যয়ন করেন। তিনি দোন-'গ্রুব-দ্পাল () নামক বৌদ্ধ ভিক্ষুর নিকট হেবজ্র ও শিক্ষাসমুচ্চয় এবং তি-শ্রী-কুন-ব্জাং () নামক বৌদ্ধ ভিক্ষুর নিকট মধ্যমক সম্বন্ধে শিক্ষালাভ করেন। এছাড়াও তিনি দ্পাল-ল্দান-সেং-গে (), র্দো-র্জে-র্গ্যাল-ম্ত্শান (), র্তোগ্স-ল্দান-ব্সোদ-রিন (), র্নাম-স্নাং-বা-য়োন-তান-র্গ্যা-ম্ত্শো () ও কুমারসিদ্ধি প্রভৃতি বৌদ্ধ ভিক্ষুর নিকট শিক্ষালাভ করেন। ১৩১২ খ্রিষ্টাব্দে পূর্ণ ভাবে ভিক্ষুর শপথ গ্রহণের সময় তাকে ব্সোদ-নাম্স-গ্রাগ্স () বিনয়মূলসূত্র ও একোত্তরকর্মশতক এবং শাক্যশ্রীভদ্রের শিষ্য গ্ঝোন-নু-দ্পাল-ব্জাং () প্রতিমোক্ষ সম্বন্ধে শিক্ষাদান করেন। এরপর তিনি থার-পা-লো-ৎসা-বা-ন্যি-মা-র্গ্যাল-ম্ত্শান () নামক বিখ্যাত অনুবাদক ও ও র্দো-র্জে-র্গ্যাল-ম্ত্শান-দ্পাল-ব্জাং () নামক ভিক্ষুর নিকটে সংস্কৃত কাব্য ও ব্যাকরণ এবং কালচক্র সম্বন্ধে শিক্ষালাভ করেন। এছাড়া তিনি সপ্তম সা-স্ক্যা-খ্রি-'দ্জিন 'গ্রো-ম্গোন-ছোস-র্গ্যাল-'ফাগ্স-পা, ছোস-ক্যি-র্গ্যাল-ম্ত্শান-দ্পাল-ব্জাং (), কুন-দ্গা'-র্গ্যাল-ম্ত্শান (), দোন-য়োদ-র্গ্যাল-ম্ত্শান (), ব্সোদ-নাম্স-র্গ্যাল-ম্ত্শান () প্রভৃতি সা-স্ক্যা পণ্ডিতদের নিকটও শিক্ষালাভ করেন।

## ব্কা'-'গ্যুর এবং ব্স্তান-'গ্যুর সম্পাদনা
চতুর্দশ শতাব্দীর শুরুর দিকে স্নার-থাং বৌদ্ধবিহারে 'ব্যাম্স-'দ্ব্যাংস () নামক ব্কা-ব্র্গ্যুদ সম্প্রদায়ের বৌদ্ধ ভিক্ষু ব্কা'-'গ্যুর এবং ব্স্তান-'গ্যুর গ্রন্থসঙ্কলনের রচনা শুরু করেন। ব্কা'-'গ্যুর সঙ্কলনে গৌতম বুদ্ধের শিক্ষা এবং ব্স্তান-'গ্যুর সঙ্কলনে ভারতীয় ও অ-তিব্বতীয় বৌদ্ধ শিক্ষকদের শিক্ষা স্থান পায়। বু-স্তোন-রিন-ছেন-গ্রুব এই দুইটি গ্রন্থসঙ্কলনকে পরিবর্ধন করার কাজ সম্পূর্ণ করেন। কিন্তু তিনি এই কাজ করতে গিয়ে র্ন্যিং-মা ধর্মসম্প্রদায়ের সমস্ত তন্ত্রকে ব্কা'-'গ্যুর সঙ্কলন থেকে বাদ দিয়ে দেন। তার মতে এই তন্ত্রগুলি গৌতম বুদ্ধের শিক্ষা না হওয়ায় প্রামাণিক নয়। তৎকালীন তিব্বতী সমাজে র্ন্যিং-মা সম্প্রদায় বিরোধী মনোভাব থেকেই বু-স্তোন-রিন-ছেন-গ্রুব ব্কা'-'গ্যুর সঙ্কলন থেকে র্ন্যিং-মা তন্ত্রগুলিকে অপসারণ করেছিলেন জন্য দায়ী বলে তিব্বতবিদেরা দাবী করেন। তার এই ধরনের সম্পাদনায় বেশ কিছু অসঙ্গতি রয়ে গেছে। যেমন, বজ্রকীল তন্ত্র সা-স্ক্যা ধর্মসম্প্রদায়ের গুরুত্বপূর্ণ তন্ত্র হওয়া সত্ত্বেও র্ন্যিং-মা ধর্মসম্প্রদায়েরও গুরুত্বপূর্ণ তন্ত্র বলে একে বাদ দেওয়া হয়। আবার, ব্কা'-'গ্যুর থেকে গুহ্যমূলতন্ত্র বাদ দেওয়া হলেও ব্স্তান-'গ্যুর থেকে বজ্রহাসের গুহ্যসমাজটীকা নামক টীকাভাষ্যকে রেখে দেওয়া হয়, যদিও তা ছিল মূলতঃ গুহ্যমূলতন্ত্রের টীকা।

## শিক্ষাদান
১৩২০ খ্রিষ্টাব্দে স্কু-ঝাং-গ্রাগ্স-পা-র্গ্যাল-ম্ত্শান () নামক ঝ্বা-লু অঞ্চলের শাসক পরিবারের সদস্য তাকে ঝ্বা-লু বৌদ্ধবিহারের একাদশ প্রধান হিসেবে নির্বাচিত করেন। তিনি এই বৌদ্ধবিহারের ব্যাপক পরিবর্ধন সাধন করেন। এই বৌদ্ধবিহারে তিনি সূত্র ও তন্ত্র সম্বন্ধে অধ্যয়নের জন্য একটি শিক্ষাপ্রতিষ্ঠানের প্রতিষ্ঠা করেন। ঝ্বা-লু বৌদ্ধবিহারে অবস্থিত সকল বৌদ্ধ রচনা ও পুঁথি, ৪৫৬৯টি ধর্ম ও দর্শন সম্বন্ধীয় রচনার তালিকা করে সেগুলিকে সুনির্দিষ্ট ভাবে যুক্তিসম্মত ভাবে সজ্জিত করেন। ১৩৪৪ খ্রিষ্টাব্দে তিনি চতুর্দশ সা-স্ক্যা-খ্রি-'দ্জিন ব্লা-মা-দাম-পা-ব্সোদ-নাম্স-র্গ্যাল-ম্ত্শানের অনুরোধে সা-স্ক্যা বৌদ্ধবিহারে শিক্ষাদান শুরু করেন। এই সময় তিনি গুহ্যসমাজতন্ত্র, সেকোদ্দেশপঞ্জিকা ও বজ্রমৃতপঞ্জিকা সম্বন্ধে টীকাগুলির অনুবাদ করেন। ১৩৫৬ খ্রিষ্টাব্দে তিনি ঝ্বা-লু বৌদ্ধবিহারের প্রধান লামার পদ থেকে অবসর গ্রহণ করেন। এরপর তিনি ব্দে-গ্শেগ্স-ব্স্তান-পা'ই-গ্সাল-ব্যেদ-ছোস-ক্যি-'ব্যুং-গ্নাস () নামক ভারত ও তিব্বতে বৌদ্ধধর্মের ইতিহাস সম্বন্ধীয় তার বিখ্যাত গ্রন্থটি রচনা করেন।

## তথ্যসূত্র

## আরো পড়ুন
* Chandra, Lokesh ed. *The Collected Works of Bu-ston* 26v. (Śatapiṭaka Series 64) New Delhi: International Academy of Indian Culture, 1971. 
* Dratshadpa Rinchen Namgyal. 1996. Hans Van den Bogaert, trans. A Handful of Flowers: A Brief Biography of Buton Rinchen Drub. Dharamsala: Library of Tibetan Works and Archives.
* Harrison, Paul. 1996. "A Brief History of the Tibetan bKa' 'gyur." In Tibetan Literature: Studies in Genre. Cabezon, José Ignacio Cabezón and Roger Jackson, eds. Ithaca, Snow Lion, pp.&nbsp;70–89.
* Rinchen Namgyal. 1996. Hans Van Der Bogaert, trans. A Handful of Flowers: A Brief Biography of Buton Rinchen Drub. Dharamsala: Library of Tibetan Works and Archives.  
* Ruegg, David Seyfort. 1966. The life of Bu ston Rin po che: With the Tibetan text of the Bu ston rNam thar. Roma: Instituto italiano per il Medio ed Estremo Oriente, 1966.
* Roerich, George, trans. 1996. The Blue Annals. 2nd ed. Delhi: Motilal Banarsidas.
* Schaeffer, Kurtis R. 2004. "A letter to the editors of the Buddhist canon in fourteenth-century Tibet: the yig mkhan rnams la gdams pa of Bu ston Rin chen grub." The Journal of the American Oriental Society, vol. 124, no. 2, pp.&nbsp;265–280.
* Schaeffer, Kurtis R. 2009. The Culture of the Book in Tibet. New York: Columbia University Press.

## বহিঃসংযোগ
* rgyal mtshan dpal bzang ( b. 13th cent. ) 
* TBRC P155 Bu ston Rin chen grub
* TBRC Outline of the Collected Works of Bu ston Rin chen grub 
* Buddhism Dictionary: Butön rin-chen-grup
* Butön Rinchen Drup, Rigpa Wiki

বিষয়শ্রেণী:তিব্বতী ঐতিহাসিক
বিষয়শ্রেণী:১২৯০-এ জন্ম
বিষয়শ্রেণী:১৩৬৪-এ মৃত্যু
বিষয়শ্রেণী:ত্রোফু কাগ্যু
বিষয়শ্রেণী:ঝালু খেনছেন